128 A MAGYAR HALÁSZAT MÚLTJA. 



Készei János uram hozzá is fogott a nagy munkához 1600 feb- 

 ruárius 7-kén Fogarasban s a fordítást be is végezte ugyanazon év 

 augusztus 23-kán, immár Radnóton, dolgozván tehát rajta teljes hat 

 hónapon és tizenhat napon át. 



Tartozván pediglen a jelesnél jelesebb komedencziák hosszú soro- 

 zatába egy tisztességes zsinór nyers és aszú halból készült étel is, 

 János uramnak módnélkül meggyült a baja a halak nevével, mint a 

 melyek Marcus feőszakács opusában természetesen német mivoltuk- 

 kal ékeskedtek vala. 



Már mit is kezdhetett volna az a becsületes magyarember, a Ster- 

 nen, Salmen, Éneken, Ren és Heuchen-féle halnevekkel, olyan idő- 

 ben, a mikoron se Brehm, se Grimm, de még «Conversations-Lexi- 

 con» sem létezett, a melyből ma az is olvas arabusul, a ki nem is ért 

 arabusul ? 



Készei János uram, józan magyarember létére, meghagyta azo- 

 kat a neveket, nem fájván neki a nemzetes fejedelemasszony szaká- 

 csainak a feje s még kevésbbé az enyém, a kinek több mint kétszáz 

 esztendők multán meg kell adni a kellő magyarázatot. 



A nevezetes fordítás czíme ím ez: 



*Egy ujj jeo\esnd való könyv , azaz | Bizonyoson leíratott mikép- 

 pen feozzeon es | keszicsen ember igazann es jól nemcsak | négylábú 

 szelides vadallatokbul, hanem sokféle | madarakbúi es szárnyas álla- 

 tokbul | ahoz mindenféle nyers es asu halakbul mindenfele | étkeket 

 úgymint főtet kemenczeben sültet j rantot Prosolatakat Carbonata- 

 kat sokféle | töltelékeket Pastetumokat hideg étkeket Magyar, | né- 

 met, spanyol, olasz es francziai módra mindenféle | kásákkal, gyü- 

 mölcsökkel, sasával mustárral, | Confectumokkal es Lictariumok- 

 kal. | Azt is megérthetni mint kell nagy Bánkétákat csinálni | Minden 

 rendűeknek, mellyhez hasonló soha ennekelőtte | ki nem adatott. Az 

 Meinczi Elector fő szakácsa Marcus Rumpolt által Az Felséges 

 Romai Császár privilégiuma által Anno 1604. Ezzel edgyütt vagyon 

 egy Bizonyos Tanetas miképpen kell minden borokat minden rea 

 következhetendő károktul megoltalmazni a' meg veszteket helyben 

 hozni, füves es másféle borokat, sert, eczetet es mindenféle italokat 

 csinálni, hogy azok természet szerint ártalom nélkül legyenek. Irta 

 Készei János 1680. » 



